《和任昌叔寄终南之什》
宋代·周行己

少陵作者今卓尔，彭泽一觞意何已。诗工酒逸觉有神，此理浪传嗤俗子。

却求举选科目间，仰看有道当汗颜。闻君欲往更愁绝，归心日夜急飞湍。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。